Spoštovani učenci in učenke!

Zdaj pa že četrti teden delamo na daljavo!

Prejšnji teden ste se naučili, zakaj se izmenjujeta dan in noč in zakaj ure na različnih koncih Zemlje kažejo različen čas. Zapomnili ste si:

* da se Zemlja zavrti okoli svoje osi vsakih 24 ur, temu vrtenju rečemo ROTACIJA;
* posledica vrtenja okoli lastne osi je menjavanje dneva in noči;
* da se vrti od ZAHODA proti VZHODU;
* da je Zemljina os nagnjena za 23,5º;
* da je krajevni čas čas, ki ga imajo kraji, ki ležijo na istem poldnevniku;
* da je časovni pas del Zemljine površine, ki ima določen isti čas. V tem pasu imajo vsi kraji enak krajevni čas. Pas omejujeta 2 poldnevnika. Na Zemlji je 24 časovnih pasov;
* da imamo časovne pasove zato,  ker imajo posamezna območja na Zemlji glede na lego proti Soncu različne dele dneva.

Ta teden pa sledi poglavje:

KROŽENJE OKOLI SONCA (REVOLUCIJA).

Najprej preberi snov v učbeniku na strani 60 in 61. Bodi pozoren/a tudi na ilustracije in na zanimivosti, ki so napisane ob strani.

Nato:

●       Prepiši naslov na strani 60 in napiši sopomenko kroženju okoli Sonca  - revolucija

●       V atlasu ali na zemljevidu sveta (zadnja stran učbenika) najdi: severni povratnik, severni tečajnik, južni povratnik in južni tečajnik. Te štiri črte moraš poleg ekvatorja, začetnega poldnevnika in vzporednikov ter poldnevnikov prepoznati na zemljevidu.

Predlagam, da rešiš interaktivno nalogo na spletni strani [www.iRokusPlus.si](http://www.iRokusPlus.si) (moraš se prijaviti)

spodaj poiščeš predmet GEOGRAFIJA 6 – klik

klik na puščico na črnem polju

poišči snov Gibanje Zemlje

interaktivna naloga Vzporedniki (utrjuješ pojme ekvator, severni tečajnik…)

●       Reši naloge na strani 64/7, 8 in 9. Pri odgovorih bodi natančen/natančna.

Odgovore pošiljate po elektronski pošti: [anica.crne-ivkovic@guest.arnes.si](mailto:anica.crne-ivkovic@guest.arnes.si)